अपने विरोध को लेकर जहां आरती को समर्थन मिला तो वहीं कई लोगों ने उनका विरोध भी किया। वो बताती हैं, ”एक तरफ मुझे वेश्या कहकर अपमानित किया गया तो दूसरी तरफ कई लोगों को विरोध करने का मेरा तरीका बहुत अच्छा भी लगा।” रेहाना फातिमा कहती हैं, ”एक शिक्षक होते हुए उन्हें लड़कियों को लेकर ऐसे अपमानजनक बात नहीं कहनी चाहिए थी। ये मेरा शरीर है, मेरा अधिकार है। वह महिलाओं के साथ एक वस्तु की तरह व्यवहार कर रहे हैं।” हालांकि, असिस्टेंट प्रोफेसर को निलंबित करने की छात्र-छात्राओं की मांग के बावजूद भी कॉलेज प्रशासन ने प्रतिक्रिया देने से इनकार कर दिया। कॉलेज के प्रिंसिपल से बात करने की कोशिश की गई लेकिन उन्होंने फोन नहीं उठाया।